Diari Oficial de la Generalitat Valenciana


Sumari del DOGV 5653, del 04-12-2007 (2007/14789)

ACORD de 30 de novembre de 2007, del Consell, pel qual es declara l'ocupacio urgent dels béns i drets subjectes a un ex-pedient d'expropiació forçosa de l'Ajuntament de Villahermosa del Río.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14074


Data del document
:   30-11-2007

Organisme emissor
:   Conselleria de Presidència

Tipus de document
:   Acord

Descriptors 

:   * Villahermosa del Río
    * administració local
    * expropiació

ACORD de 30 de novembre de 2007, del Consell, pel qual es declara l'ocupacio urgent dels béns i drets subjectes a un ex-pedient d'expropiació forçosa de l'Ajuntament de Villahermosa del Río. [2007/14391]  
El Consell, en la reunió del dia 30 de novembre de 2007, va adoptar l'acord següent:  
L'Ajuntament de Villahermosa del Río, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte bàsic i execució per a adequació d'espai per a centre de reproducció de salmònids autòctons (Salm Trutta).  
Esta declaració d'urgent ocupació es justifica per els següents motius ecològics, derivats de l'espècie i del riu Villahermosa:  
a) En estos moments, el riu Villahermosa, en el seu tram vinculat al projecte, pels exemplars de truita comuna amb què compta, així com per la qualitat i cabal de les aigües, referma el projecte i permetria posar en funcionament de forma immediata les instal·lacions.   
b) Les actuals condicions poden veure's modificades, amb greus conseqüències per a la viabilitat del projecte: pel que fa als trams més baixos del riu Villahermosa la truita comuna ha desaparegut en els últims anys, sent palpables les conseqüències de períodes de sequera prolongats del riu i de les introduccions massives de truita arc iris.  
c) La celeritat amb què es tramite el projecte serà decisiva per a evitar problemes majors. La hibridació entre la truita comuna i la varietat arc iris, i inclús, el desplaçament per competència ecològica de la segona sobre l'autòctona podrien fer desaparéixer la truita comuna autòctona del riu Villahermosa en un curt període de temps.  
d) El marc d'actuació del projecte està valorat com a zona d'elevat interés ecològic tant per la unió europea, en el marc de la Xarxa Natura 2000, com per l'administració autonòmica, en el Pla d'Ordenació de Recursos Naturals del Parc Natural de Penyagolosa de recent creació. Els reconeguts valors naturals associats al llit del riu Villahermosa al seu pas pel municipi podrien veure's afectats si es manté el descens poblacional de la truita comuna en trams baixos del riu i no es prenen mesures per tallar-ho.   
e) La posada en funcionament de la piscifactoria reduiria el problema del declivi poblacional de forma immediata, permetent una recuperació de les cadenes tròfiques de l'ecosistema fluvial (l'espècie forma part de la cadena tròfica dins dels estrats basals, servint d'aliment a espècies tan representatives dels rius mediterranis, i en concret del riu Villhermosa, com pot ser la llúdria, catalogada com a espècie en perill d'extinció a la Comunitat Valenciana o l'agró blau, catalogat com d'interés especial a nivell nacional), i amb això la qualitat de l'hàbitat.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, no havent-se presentat al·legacions.  
Consta l'aprovació del projecte d'obres, l'acta de replantejament i la retenció de crèdit.  
Per tot això, i conforme al Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, a proposta del conseller de Presidència, el Consell  
ACORDA  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Villahermosa del Río per a l'execució del Projecte bàsic i execució per a adequació d'espai per a centre de reproducció de salmònids autòctons (Salm Trutta).  
Relació de béns afectats  
Finca número 1:  
- Propietària: Francisca Gimeno Mansergas.  
- Domicili: c/ Chiva núm. 18-1r.8ª. / Alfafar /46107 / València.  
- Superfície afectada: 790 m².  
- Descripció de la finca: rústica - subparcel·la B), labor o regadiu 01, de la parcel·la 156, del polígon 32, de l'actual cadastre de rústica de Villahermosa del Río. Referència cadastral: 20584T178390526189SE. L'expressada parcel·la de l'actual cadastre de rústica es correspon amb la parcel·la 93, del polígon 1, de l'anterior avanç cadastral de rústica de Villahermosa del Río.  
- Situació registral (respecte a la totalitat de la parcel·la):  
La finca no consta inscrita amb la seua actual referència cadastral.  
La parcel·la 93, del polígon 1, de l'anterior avanç cadastral de rústica de Villahermosa del río, consta inscrita en el Registre de la Propietat de Lucena del Cid: municipi Villahermosa del Río, tom 133, finca 1836, llibre 10, foli 90, titular: Francisca Gimeno Mansergas.  
- Valoració: mil huit-cents quaranta-dos euros amb cinquanta cèntims d'euro (1.842,50).  
El present acord es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions només als efectes d'esmenar possibles errors que s'hagen produït en relacionar els béns afectats per la urgent ocupació.  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra ell els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Comunitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció contenciosa administrativa.  
b) Directament recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercitar qualsevol altra via que estimen oportuna.  
València, 30 de novembre de 2007  
El vicepresident primer i secretari del Consell,  
Vicente Rambla Momplet